open-index/open-wikipedia-markdown huggingface dataset:
Norges Fiskerimuseum

**Norges Fiskerimuseum** er et museum i Bergen for fiskeri, fangst og havbruk, grunnlagt i 1880. Museet het frem til 1993 Fiskerimuseet i Bergen og ble etter museumsreformen i 2005 en del av Museum Vest.

Utstillingene viser den norske fiskerinæringen fra moderniseringsprosessen satte inn mot slutten av 1800-tallet, i et nasjonalt og internasjonalt perspektiv. Overgangen fra fiskarbondens sesongpregede kystfiske til helårs havfiske i det sterkt utvidete sjøterritoriet. Museet tar også for seg dagens fiskeri- og havbruksnæring og fokuserer på ressursforvaltning og Norges rolle som fiskeristormakt.

## Opprettelsen
Norges Fiskerimuseum er Norges eldste museum spesielt rettet mot næringslivet, grunnlagt i 1880 av Selskabet for de norske Fiskeriers Fremme, som et av flere tiltak i arbeidet for å modernisere fiskerinæringen. Fiskerimuseet overtok Bergens Museums samling av båtmodeller og redskaper. Museets første utstilling ble åpnet i 1891 på loftet i Kjøttbasaren. Museet ble senere flyttet til Den permanente utstillingsbygning 1896–1991 sammen med Vestlandske Kunstindustrimuseum og Bergen Billedgalleri, i 1991 til Fiskerisenteret på Bontelabo og endelig til Sandviksboder 20, 23 og 24 i 2010.

## Eksterne lenker
* Norges Fiskerimuseum
* Museum Vest
* Bergen byleksikon på nett, om Norges Fiskerimuseum
Immanuel Chung-Yueh Hsü

**Immanuel Chung-Yueh Hsü** (født 1923 i Shanghai i Kina, død 24. oktober 2005 i USA, 徐中約; pinyin; *Xú Zhōngyuē*) was a sinologi med spesialområdene kinesisk intellektuell og diplomatisk historie. Han var professor i historie ved University of California i Santa Barbara.

Han studerte ved Yenchinguniversitetet i Beijing og ved University of Minnesota. Han innehadde et Harvard-Yenching *fellowship* ved Harvard University fra 1950 til 1954. Etter å ha tatt doktorgraden ved Harvard tilbragte han årene 1955-1958 som forsker ved Harvards *East Asian Research Center*. 

Han underviste i moderne kinesisk historie ved  University of California i Santa Barbara fra 1959 til han gikk i pensjon i 1991, og var leder for dets historiske fakultet fra 1970 til 1972. Han var en Guggenheim Fellow i 1962-1963, og dessuten Fulbright Fellow. 

Hans best kjente og mest leste verk er *The Rise of Modern China*, en gjennomgang av kinesisk historie siden 1600.

## Verker
* *The Rise of Modern China*, Oxford University Press (førsteutgave 1970; sjette utgave 1999).
* *Intellectual Trends in the Ch'ing Period*
* *China's entry into the Family of Nations: The Diplomatic Phase, 1858-1880*, Cambridge, MA: Harvard University Press, 1960
* *The Ili Crisis: A Study of Sino-Russian Diplomacy, 1871-1881*
* *China Without Mao: The Search for a New Order*, Oxford University Press, 1983.
* Kapittelet «Late Ch’ing foreign relations, 1866–1905»' i *The Cambridge History of China*, vol. 11: *Late Ch'ing, 1800–1911*, redigert av John K. Fairbank og Kwang-Ching Liu, Cambridge University Press. (Publisher's Catalogue)

## Referanser
Administrative inndelinger i Nordland

**[[Nordland]]** er og har vært delt inn i en rekke ulike områder til å administrere ulike funksjoner.
Administrative inndelinger i Troms

**[[Troms]]** er og har vært delt inn i en rekke ulike områder til å administrere ulike funksjoner. Fylket utgjorde tidligere et fogderi med navnet Senjen og Tromsø fogderi, og tilhører i dag Helse Tromsø helsedistrikt under Helseregion Nord-Norge. I øvrige administrative sammenhenger er kommunene i fylket inndelt på følgende måte:

## Referanser
Bohus

**Bohus** er en norsk møbel- og interiørkjede med 70 varehus  over hele landet, samt en landsdekkende nettbutikk. Kjeden har over 50 års erfaring og tilbyr et bredt utvalg av møbler og interiør. Bohus samarbeider med både norske og internasjonale leverandører, og utvikler også produkter og kolleksjoner i samarbeid med kjente designere, eksklusivt for kjeden. Bohus har i dag om lag 1 300 ansatte. 

## Historikk
*1976: Bohus ble grunnlagt under navnet *Samarbeidende Møbelhandlere AS*, etablert av 14 møbelhandlere med mål om å koordinere innkjøpsavtaler og markedsføring.
*1985: Sortimentet ble utvidet med «Cash & carry» produkter. (I dag kalt interiør).
*1989: Kjeden fikk navnet Bohus, samtidig som ny visuell profil. 
*2001: Innen 2001 hadde Bohus etablert seg som Norges største møbelkjede, med over 55 varehus og en markedsandel på rundt 20 prosent. Samme år ble grossistselskapet Bogross AS fusjonert inn i Bohus AS, noe som styrket kjedens innkjøps- og logistikkstruktur. I årene etter fortsatte Bohus å utvikle virksomheten gjennom modernisering av butikkene, utvidelse av sortimentet og økt satsing på egne kolleksjoner og merkevarer. Kjeden bygget også gradvis opp netthandel som en viktig del av salgsmodellen.
*2020-tallet: Bohus gjennomgikk en større organisatorisk og strukturell endring. I perioden 2024–2025 gikk kjeden over til en mer samlet driftsmodell, der Bohus tok eierskap i et flertall av butikkene. Dette innebar harmonisering av drift, personalbetingelser, systemer og verdikjede på tvers av varehusene. I 2025 passerte Bohus en omsetning på rundt 3,7 milliarder kroner. Kjeden rapporterte samtidig betydelig resultatforbedring og styrket sin posisjon i det norske møbelmarkedet.

## Virksomhet i dag
Bohus har hovedkontor i Oslo. De opererer per 2026 med 70 varehus over hele Norge. Sortimentet tilbys også gjennom nettbutikken, med levering over hele landet.

## Referanser


## Eksterne lenker
* Bohus
Dagen er din (film)

***Dagen er din*** er en amerikansk film fra 1989, regissert av Peter Weir, og med Robin Williams, Ethan Hawke og Robert Sean Leonard i hovedrollene.
## Handling
Filmen følger tre personer. Todd Anderson (Ethan Hawke) – som historien blir sett gjennom øynene fra – begynner på den konservative privatskolen der hans bror tidligere briljerte med toppkarakterer og hadde toppverv i skoleaktivitetene. Todd er derfor usikker på sine egne kvaliteter, er svært sjenert og lite villig til å stikke seg frem til å begynne med. Han blir romkamerat med en person som er i motsatt ende av skalaen, Neil Perry (Robert Sean Leonard), en talentfull gutt med mange ess i ermet, men som også blir hardt presset av sin manipulerende far. Dette hadde nok vært bare et vanlig skoleår, om det ikke hadde vært for den svært eksentriske professor John Keating (Robin Williams), som er nyansatt og forsøker å nyansere sinnene til sine elever. Elevene blir snart begeistret av læreren, som oppfordrer dem til å "gripe dagen" (*[[carpe diem]]*), men de øvrige lærerne (som er svært konservative) er ikke like imponert. Som en følge av Mr. Keating, starter en gruppe med gutter, med Neil i spissen, imidlertid en forening ved navn «Dead Poets Society», noe som også Todd svært motvillig blir med på. Ved hjelp av foreningen knytter guttene et svært tett vennskap, men den starter også en kjedereaksjon av handlinger, både på godt og vondt.

## Priser og utmerkelser
Filmen ble tildelt Oscar i 1990 for beste originalmanus. Den vant også Academy Award for Writing Original Screenplay og var nominert til *Beste skuespiller i ledende rolle* (Robin Williams), *Beste regissør* (Peter Weir) og *Beste film*.

## Rolleliste

## Referanser


## Eksterne lenker
*
Harald Otto

**Harald Otto** (1865–1928) var en norsk skuespiller og teatermann.

Otto var teatermann i Chicago (1890) før han returnerte til hovedstaden og virket ved diverse ensembler (1891–1900). Han kjøpte Centralteatret i 1907 og (assistert av Torolf Voss) drev dette inntil sin død, da sønnen Reidar Otto overtok. Det forble i familiens eie inntil 1959.

Otto var den første som fremførte sangen *Akerselva* av Vilhelm Dybwad (1906).

## Referanser
 
 



## Eksterne lenker
* 
*
Akhtar Hameed Khan

**Akhtar Hameed Khan** (1914–1999) var en pakistansk samfunnsviter. Akhtar Hameed Khan arbeidet mye med utviklingsspørsmål og er kjent for sin pionerinnsats for mikrokreditt, jordbrukskooperativer og opplæringsprogrammer på landsbygden.

## Referanser
Eli Lilly and Company

**Eli Lilly and Company** er et forskningsbasert, internasjonalt firma som utvikler legemidler.

Selskapet ble etablert i 1876 av farmasøyten Eli Lilly, og har hovedkontor i Indianapolis i USA. På verdensbasis er Lilly det tiende største legemiddelfirmaet, med over  ansatte i 143 land.

Eli Lilly forsker og har legemidler på flere sykdomsområder. Selskapets største mest kjente legemiddel har vært det antidepressive midlet Fluoxetin som i USA ble solgt under navnet Prozac, men som i Norge heter Fontex.

Eli Lilly har også utviklet diabetesmidlet Byetta, ADHD-midlet Strattera, antidepressivumet Cymbalta og det antipsykotiske midlet Zyprexa og midlet Cialis mot erektil dysfunksjon.

## Terapiområder
Terapiområder der Eli Lilly bidrar med legemidler, er:

* Sykdommer i sentralnervesystemet
* Kreftmedisin
* Erektil dysfunksjon
* Diabetes
* Hormonbehandling
* Osteoporose

## Referanser


## Eksterne lenker
*
Club Deportivo Morón

**Club Deportivo Morón** er en argentinsk fotballklubb fra Buenos Aires. Deportivo Morón ble grunnlagt den 20. juni 1947, og spiller for tiden i Primera B Metropolitana, det tredje øverste nivået i Argentina. Som hjemebane bruker de Estadio Francisco Urbano med en kapasitet på 19&nbsp;000 tilskuere.

## Eksterne lenker
* 
*  Fan-side
Iftikhar Muhammad Chaudhry

**Iftikhar Muhammad Chaudhry** (født 12. desember 1948 i Quetta i Balutsjistan i Pakistan) var Pakistans 20. leder for Høyesterett. Han tiltrådte lederjobben etter att ha blitt utpekt av Pervez Musharraf i mai 2005. I mars 2007 ble han sparket av Muscharraf, men fikk igjen posten fire måneder senere etter en dom i Høyesterett. I denne perioden ble Chaudhry en viktig symbol for opposisjonen i Pakistan. Etter at presidenten i november 2007 innførte unntakstilstand i landet ble Chaudhry igjen sparket fra posten. I juli 2008 fikk han igjen jobben som leder for Høyesterett.

## Referanser


## Eksterne lenker
* VG.no: Iftikhar Muhammad Chaudhry ble avsatt mars 2007
Napoleon Cybulski

**Napoleon Nikodem Cybulski** (født 13. september 1854, død 26. april 1919) var en polsk fysiolog. Han var den første vitenskapsmann i verden som klarte å isolere hormonet og nervetransmitteren adrenalin. Dette skjedde i 1895. Senere ble syntetisk produksjon av adrenalin en virkelighet i 1904.

## Referanser
Fylkesvei 6974

**Fylkesvei 6974 (Fv6974)** går mellom Fossem og Melakorsen i Steinkjer kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 275 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Linde Hagerup

**Linde Hagerup** (født 1968) er en norsk forfatter som debuterte i 1999 med en samling korttekster, og siden har skrevet bøker for barn, ungdom og voksne. Hun vokste opp på Rykkinn i Bærum. 

Hun var bare 17 år da hun kom inn på Skrivekunstakademiet i Bergen der hun blant annet hadde Jon Fosse som lærer. Senere har hun jobbet med kulturadministrasjon og vært medredaktør av det litterære tidsskriftet *[[Vagant (tidsskrift)|Vagant]]*.

## Familie
Linde Hagerup er barnebarn av forfatteren Inger Hagerup, og datter av forfatter Helge Hagerup. Hun er søster av Henning Hagerup og Espen Hagerup, og halvsøster av Simen Hagerup og Bendik Hagerup. Klaus Hagerup var hennes onkel.

## Forfatterkarriere
Etter debuten med *Og det skal vare så lenge* i 1999 har Linde Hagerup gitt ut skjønnlitteratur for både barn, ungdom og voksne. Hun har blant annet forfattet en trilogi som tar utgangspunkt i oppveksten på Rykkinn i 1980-årene. (*Ingen som røyker hopper strikk* (2009), *Get used to it* (2010) og *Var det det det var* (2012). Disse tre bøkene er siden blitt samlet som én bok under tittelen *Jesus er gravid - og andre sannheter fra Rykkinn*. 

I barneboken *En bror for mye* (2016) tar hun for seg død og store forandringer i familiestrukturer sett fra et barns perspektiv. I et intervju uttalte hun i den forbindelse at boken ble skrevet etter at hennes nære venninne Torunn Borge brått døde.

## Bibliografi
* : *Og det skal vare så lenge* (kortprosa), Oktober forlag
* : *Ikke sant* (roman), Cappelen Damm – solgt til Nederland
* : *Verdens største gorilla* (barnebok), Cappelen Damm – illustrert av Thore Hansen
* : *Ingen som røyker hopper strikk* (ungdomsbok), Cappelen Damm
* : *Get used to it* (ungdomsbok), Cappelen Damm
* : *Var det det det var* (ungdomsbok), Cappelen Damm
* : *En bror for mye* (roman for barn), Cappelen Damm

## Referanser


## Eksterne lenker

* Presentasjon av Linde Hagerup i Forfatterkatalogen på Forfattersentrums nettsider
* Linde Hagerups side hos Cappelen/Damm 
* https://www.forlagsliv.no/barnogunge/2017/01/09/linde-hagerup-en-bror-for-mye/
Gjeldsgrad

**Gjeldsgrad** er et økonomisk begrep som beskriver forholdet mellom gjeld og egenkapital. Mer spesifikt viser tallet hvilken andel av egenkapitalen som er knyttet opp i både kortsiktig og langsiktig gjeld.

For eksempel vil et firma med totale eiendeler verdt 5 millioner kroner og en total gjeld på 1 million kroner ha en gjeldsgrad på 25%. Med totale eiendeler på 5 millioner kroner og en total gjeld på 1 million kroner, får vi 4 millioner kroner i egenkapital. Sum gjeld på 1 dividert med sum egenkapital på 4 gir oss en gjeldsgrad på 25%.

\mbox{Gjeldsgrad} = \frac {\mbox{Sum gjeld}} {\mbox{Sum egenkapital}}

\mbox{Gjeldsandel} = \frac {\mbox{Sum forpliktelser}} {\mbox{Sum eiendeler}}

Begrepet forbindes ofte med økonomiske risikoanalyser der man forsøker å tallfeste kredittverdigheten til et individ eller selskap som søker om lån. Gjeldsgraden benyttes også ved analyse av samfunnsøkonomiske forhold på både mikro og makronivå.

En høy gjeldsgrad medfører at en større andel av kontantstrømmen knyttes opp til nedbetaling av renter, fremfor avdrag. Det gir en selvforsterkende negativ effekt ved økonomiske nedgangstider, men kan være et viktig hjelpemiddel for de som velger å gire investeringer.

I flere tilfeller benyttes begrepene gjeldsgrad 1 og gjeldsgrad 2. Gjeldsgrad 1 definerer forholdet mellom total gjeld og brutto årsinntekt. Gjeldsgrad 2 gir informasjon om månedlige kostnader tilknyttet gjeld, sett i forhold til månedlig bruttoinntekt. 

Ved risikoanalyser, eksempelvis i forbindelse med boliglån, er det i høyeste grad gjeldsgrad 1 som benyttes. En høy gjeldsgrad innebærer at en større andel av inntekten allerede er bundet opp i eksisterende gjeld, noe som gir mindre rom for nye forpliktelser. Banker vurderer derfor gjeldsgrad som en indikator på låntakers økonomiske bæreevne. Som hovedregel regnes en gjeldsgrad over 5 som høy risiko, noe som kan føre til avslag på lånesøknader. En lav gjeldsgrad, typisk mellom 1 og 2, anses derimot som lav risiko og gir bedre forutsetninger for å få innvilget lån eller refinansiering. I tillegg til gjeldens størrelse ses det også på hvordan gjelden påvirker månedlige kostnader i forhold til inntekt.

## Regjeringens boliglånforskrifter og betydning av gjeldsgrad i praksis
Boliglånsforskrifter sier at en låntakers samlede gjeld ikke skal overstige fem ganger brutto inntekt. Det vil si at hvis man tjener 500 000 kr. i året, kan man ha en samlet gjeld opp mot 2 500 000 kr., noe som tilsvarer en gjeldsgrad 5. I tillegg stilles kravet til 15% egenkapital, noe som tilsier at man ikke kan låne mer enn 85% av en boligs markedsverdi, og dette tilsvarer også en gjeldsgrad på rundt 5. I praksis betyr dette at hvis man tjener 500 000 kr. i året, kan man låne rundt 3 000 000 kr. men det er uten at noe annen gjeld er inkludert. 

## Referanser
Yum Yum med Noman

***Yum yum*** ***med Noman*** er et norsk matprogram med Noman Mubashir som gikk på NRK1 i 2008. Programmet tok for seg mat fra andre land som for eksempel spansk, gresk og pakistansk mat. Det besto av åtte episoder, ble vist på torsdager og hadde en halvtimes varighet.

## Referanser


## Eksterne lenker
*
P-Funk

**P-Funk** er en musikksjanger som hører under funk-sjangeren. P-funk er en musikksjanger som er skapt av George Clinton og Parliament-Funkadelic og som bare brukes om artister som har assosiasjoner med disse.

P-funk hadde sin storhetstid på midten av 70-tallet. I senere tid har P-funk blitt i stor grad samplet av amerikanske hiphopere og da spesielt rappere innen G-funk-sjangeren.
Ferhat Tunç

**Ferhat Tunç** (født 14. mars 1964 i  Babaocağı, Tunceli) er en kurdisk musiker. 
## Liv og virke
### Bakgrunn
Mens Ferhat Tunç var i barneskolen, bodde og arbeidet hans far i Tyskland. På 1970-tallet var Dersim (Tunceli) farget av politiske konflikter mellom høyreorienterte, politiet og hæren på den ene siden og studenter, arbeidere og venstreorienterte intellektuelle på den andre. 

### Musiker
I 1974 var Tunçs første opptreden for fullt hus på "Arkadas-Sinema" av Dersim (dagens Tunceli). Han fikk allerede den gangen kallenavnet "Den lille Barden av Dersim". Mens han gikk på videregående skole sang han ofte på arrangementer fra venstreorienterte organisasjoner.  

### Tyskland
Ferhat Tunç måtte i 1979 emigrere til Tyskland. Han fortsatte sin musikerkarriere der og i 1982 kom hans debutalbum "Kizilirmak", tatt opp i et lite lydstudio i Bremen. Sammen med amerikaneren *Darnel Sumers* dannet han et band, i tillegg kom tre tyske og en gresk venn. Han lagde  albumet "Bu Yürek Bu Sevda Var Iken" i 1984.

Under tiden i Tyskland ga han mange konserter for et publikum bestående av hovedsakelig tyrkere og kurdere som bodde der. Det var underforstått at dersom han skulle vende tilbake til Tyrkia, kunne han forvente forfølgelse av militærregjeringen for sine pro-kurdisk politiske aktiviteter. Dette særlig siden den politiske situasjonen etter militærkuppet den 12. september 1980 hadde blitt stadig mer voldelig.

### Tilbake til Tyrkia
Han returnerte til Tyrkia i 1985 etter 14 år i eksil. Han ble straks arrestert og brakt til fengselet *Camp DAL* i Ankara, men satt fri igjen etter 12 dager. Hans konserter har ofte blitt en del av den kurdiske motstandskampen. Han har støttet streiker, demokratisering av Tyrkia, og det frie universitetet i Istanbul. Han er også aktivt medlem av den tyrkiske İnsan Hakları Derneği (norsk: Menneskerettsforening). Hans tilsynelatende opposisjonelle holdning har ført til flere arrestasjoner og mange rettssaker mot han i de følgende år. I 2006 turnérte han med sitt album *Ateşte sınandık* i hele Tyrkia. Konsertene ble holdt under tittelen "Sanger for fred".  

Ferhat Tunç deltok sammen med Mari Boine i Nobels fredspriskonsert 2008. Han fikk i 2010 *Freemuse Award* av organisasjonen *Freemuse*, som jobber mot sensur av musikk.

### Musikken
Ferhat Tunçs tilknytning til alevi-religionen er for ham inspirasjon og influerer han som komponist, musiker, forfatter og politisk menneske. Noen av Ferhat Tunçs tekster er skrevet på de kurdiske dialektene zazaisk og kurmanci.

## Eksterne lenker
* 
* 
* Freemuse – hjemmeside
* İnsan Hakları Derneği – hjemmeside
Ferdaminne frå sumaren 1860

***Ferdaminne frå sumaren 1860*** er en essayistisk reiseskildring av Aasmund O. Vinje, utgitt i 1861 som et spesialnummer av hans tidsskrift *[[Dølen]]*, da med tittelen *Ferdaminni fraa Sumaren 1860*. 

Boken skildrer en reise Vinje gjorde fra juni til september, fra Christiania til Trondheim og tilbake, for å dekke kroningen av kong Karl XV i Nidarosdomen. Reiseruten var til Eidsvoll med Hovedbanen, gjennom Odalen til Kongsvinger, hvor han var Jonas Lies gjest. Deretter via Stemrudstua i Grue gjennom Østerdalen til Koppang, hvorfra han dro gjennom Rondane og Sollia til Folldal. Videre over Hjerkinn, Dovrefjell og Kongsvoll, gjennom Orkdalen og fra Orkanger til Trondheim med båt. 

I Trøndelag besøkte han blant annet Stjørdal, Stiklestad, Inderøy og Mosvik. Reisen sørover går med båt til Kristiansund, og derfra over land til Molde, til Lesja, Dovre og Vågå før han reiste ut Gudbrandsdalen tilbake til hovedstaden. 

Mer enn selve reisen legger Vinje vekt på å beskrive og bedømme det norske bondesamfunnet han reiser gjennom. Han er en framskrittsmann med tydelige og gjentatte spark mot det som foregår på «gamlemåten». På vei mot Trondheim gjennom Drivdalen irriterte han seg over den tradisjonelle dekorasjonsmåten kroting: «*Det er no ei unyttig kunst dette, for det legg seg bere svarte sauren i alt dette krot. Alt slik kroting og [[rosemaling|rosing]] med kniv og spønejarn minner om villmannen, når det ikkje kan koma opp til [[kunst]] i ordets beste meining, og endå er kunst av dette slag i dei fleste tilfelle verdsett for høyt.*»

Boka inneholder novelleaktige innslag, anekdoter, samfunnsdebatt, dikt og små biografier over mennesker han møtte. Olav Midttun skriver i innledningen til 1967-utgaven at Vinje har villet gi «*Eit sjølvstendig oversyn og ei [[sosiologi]]sk analyse av det norske samheldet då, lettskrive og morosamt, med åndfulle innfall og hugskot, litterære [[allusjon]]ar, stemningar og diktning, skjemt og alvor*».

Flere avsnitt i fortellingen har blitt folkekjære, både i de bygdene de skildrer, og i bredere utstrekning. Avsnittet om «Grauten på Grut» (i Orkdalen) er en humoristisk klassiker. Møtene med «Huldra», med «Malene fra Folldalen» og med «Drosi» er også kjente avsnitt. Boken inneholder også flere kjente dikt, blant annet «Ved Rondane» (*No ser eg atter slike fjell og dalar*) og «Her ser eg fagre fjord og bygder» fra Inderøy.

Boken ble utgitt i to hefter, i februar og juli 1861. Den er senere gjenutgitt flere ganger, også i ulike utgaver av Norges nasjonallitteratur. Den inngår også i en praktutgave av Dølen som ble utgitt 1970-73, med tresnitt av Terje Grøstad. Til 150-årsjubileet for *Ferdaminne* reiste Jon Severud i sporene til Vinje og utga beskrivelsen *Ei gjenreise*. 

## Utgaver
*1861: Christiania, egen utgivelse
*1871: Christiania, Det norske Samlaget (har kommet i rekke senere utgaver på Samlaget)
*1947: Oslo, skoleutgave ved Olav Midttun
*1969: Bergen, Eide forlag, utgave ved Reidar Djupedal. Les i fulltekst
*1996: Oslo, Gyldendal, i serien Norges nasjonallitteratur

## Referanser


## Eksterne lenker
* Utgaven fra 1871 | 1939 | 1996 hos Nasjonalbiblioteket.
Regine

**Regine** er en norsk, dansk og tysk variant form av kvinnenavnet *[[Regina (navn)|Regina]]*, som har opprinnelse i latinske *regina*, «dronning». **Régine** er en fransk form av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Regine Normann (1867–1939), norsk forfatter
* Régine Crespin (1927–2007), fransk operasopran
* Regine Hamsun (f. 1962), norsk grafiker
* Regine Velasquez (f. 1970), filippinsk sanger og skuespiller
* Regine Nehy (f. 1988), amerikansk skuespiller
* Anne Regine Føreland, norsk overlege og psykiater
* Regine Stokke (1991–2009), norsk kreftsyk blogger og fotograf.

## Referanser


## Eksterne lenker
*
Kongsvoll

**Kongsvoll** ligger på Oppdalssiden av Dovrefjell. 

* Kongsvold Fjeldstue
* Kongsvoll stasjon på Dovrebanen
* Kongsvoll fjellhage
* Hjerkinn/Kongsvoll/Drivdalen landskapsvernområde
Scandinavian Photo

**Scandinavian Photo** er en svensk bedrift som selger foto-, video- og datautstyr til Sverige og Norge. 

Bedriften ble opprettet i Bankeryd utenfor Jönköping i 1985, og i 1995 startet Scandinavian Photo med internettsalg. Omsetningen er ca. 350 millioner kroner. 

Scandinavian Photo vant Svensk Handels pris som årets e-handelsbedrift i 2001 og 2003,i 2007 ble bedriften nominert til samme pris. Selskapets eiere og styre er Ragnar Söderberg, Per-Olof Söderberg, Joakim Ståhl og Fredric Ståhl. I tillegg til nettsalget har bedriften vanlige butikker lokalisert i Mölndal (Göteborg), Bankeryd, Stockholm og Malmö.

## Referanser


## Eksterne lenker
* Scandinavian Photo
Fylkesvei 7018

**Fylkesvei 7018 (Fv7018)** går mellom Berglia og Jule i Lierne kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 348 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Richard M. Daley

**Richard Michael Daley** (født 1942) er en amerikansk politiker som i perioden 1989 til 2011 var borgermester i Chicago. Han er sønn av den tidligere borgermesteren Richard J. Daley og vokste opp i den sørvestlige arbeiderklassebydelen Bridgeport i Chicago.

Han er doctor juris fra DePaul University i Chicago. Utover i 1970-årene satt Daley i delstatsforsamlingen i Illinois i Springfield og i perioden 1980–1989 var han statsadvokat i Cook County. I 1983 stilte han for første gang til valg som borgermester i Chicago for demokratene, men tapte dette valget. I 1989 ble han imidlertid valgt og han ble innsatt i embetet 24. april, dagen han fylte 47 år, og har siden sittet som borgermester. 24. april 2009 hadde han ha sittet borgermester i 20 år. 7. september 2010 annonserte Daley at han ikke ville ta gjenvalg i 2011.

I april 2005 ble han av *[[Time Magazine]]* utnevnt til den dyktigste av borgermestrene i de fem største byene i USA, samtidig som de påpekte hans «keiserlige» stil og makt. Daley er kjent for å ha rustet opp kollektivtilbudet, nettverket av sykkelstier, turismen, bygging av Millennium Park, styrket byen miljøtiltak og utviklet flere av byens nedslitte strøk. Han bemerket seg i arbeidet med å få Sommer-OL 2016 til Chicago, ref Chicagos søknad for OL 2016, noe han imidlertid ikke fikk gjennomslag for til slutt.

Han har blitt gjenvalgt med rundt 70 % av stemmene, blant annet ved valgene i 1999, 2003 og 2007.

Han har hele tiden vært motstander av Krigen i Irak og han er tilhenger av våpenkontroll. Han har innførte et de facto forbud mot håndvåpen i Chicago.

Kun få timer etter at Barack Obama annonserte sitt kandidatur for presidentembetet gikk Daley ut med sin støtte til ham.

## Bildegalleri

Fil:20080524 Daley - Casey Pledge of Allegiance.jpg|Daley med hærsjefen George W. Casey jr. avlegger «Pledge of Allegiance» på Memorial Day 24. mai 2008, til minne soldater falt i strid
Fil:2005-10-13 2880x1920 chicago above millennium park.jpg|Millennium Park, en av Daleys politiske resultater
Fil:Gerald Farinas Central Street CTA Station.jpg|Daley har inkludert byene rundt Chicago til et samlet kollektivnett, her stasjonen i Evanston


## Referanser


## Eksterne lenker
* Chicagos offisielle internettsider
Åslibygda

**Åslibygda** (også kalt **Åsligrenda** og **Vasslibygda**) er en grend i Nordre Land kommune i Innlandet. Grenda ligger isolert til og eneste adkomst er via en smal bygdevei med stor stigning og krappe svinger.

Bygda ligger på Nordre Lands «Vestås», med veidele mot fylkesvei 33 som går vestover mot Aurdal og østover mot Dokka.

Tidligere hadde Valdresbanen stopp nedenfor bygda ved Nordsinni stasjon.

## Historie
Grenda hadde tidligere 8-10 gårder, over hundre fastboende og egen skole. I dag står det gravkapell på gravplassen. Det er fastboende på to av stedene, hvorav gården *Nøssvolden* er i fortsatt drift.

En eldre gravd vei går fra nabobygda Leirskogen, over seterlaget *Gravsetrene*, via *Bjerkelistølene* og mot grenda.

## Geografi
Store deler av grenda ligger i skogkledt og småkupert myrlende med små tjern. I sør ligger innsjøen Akksjøen, hvor bruket *Akksjøsvea* ligger i vestre enden.

## Litteratur
* 
* 

## Eksterne lenker
* Statens kartverk om Åslibygda
* NRK.no: Der ingen kunne tru at nokon kunne bu
* Katedralen på Åsli  (Land-magasinet nr. 2/2016, s. 47, om kirkegården)
*
Orkanen Norbert

**Orkanen Norbert** er det femtende tropiske syklonen, fjortende navngitte stormen og syvende orkanen i det østlige Stillehavet i orkansesongen 2008.

Syklonen er den første siden 1990 som har blitt navngitt Norbert.

## Meteorologisk historie
Norbert ble dannet av et uværsområde nær den meksikanske Tehuantepec-gulfen i slutten av september og begynnelsen av oktober 2008. 4. oktober hadde uværsområdet organisert seg nok til å bli klassifisert som det tropiske lavtrykket 15-E. På det tidspunktet befant systemet seg 370 km sør for Acapulco. Forholdene var såpass gunstige i området at systemet ble antatt å styrke seg ytterligere.

5. oktober viste satellittbilder at vindstyrken hadde økt og National Hurricane Center oppgraderte systemet og ga det navnet tropiske stormen Norbert. Stormen befant seg da 394 km sør for Zihuatanejo. Norbert ble oppgradert til orkan 6. oktober. 7. oktober nådde orkanen kategori 2-status på Saffir-Simpson-skalaen. Over natten viste infrarøde satellittbilder at et øye hadde dannet seg, noe som tydet på at Norbert var i ferd med å øke ytterligere i styrke. Norbert ble siden oppgradert til kategori 3 og få timer senere kategori 4. Neste dag svekket Norbert seg og ble nedgradert til kategori 1 den 9. oktober.

Norbert styrket seg til en større orkan 11. oktober og traff land i Mexico som en kategori 2-orkan. Norbert svekket seg og i oppløsning etter hvert som den beveget seg over Fastlands-Mexico og Texas.

## Skader
Tre mennesker omkom som følge av orkanens herjinger.

## Referanser
Mona Helen Skorstad

**Mona Helen Skorstad Døvle** (født 1990) er en norsk håndballspiller. Hun er gift med tidligere fotballdommer Trond Ivar Døvle.

Skorstad spilte juniorhåndball på Ellingsrud IL, og gjennom et klubbsamarbeid spilte hun også eliteseriehåndball for Toten Håndballklubb i sesongen 2008-2009. Samme sesongen var hun kaptein for Ellingsrud, og tok laget til seier i Petter Wessel cup (uoffisielt NM for junior) i januar.
Hun har vunnet Peter Wessel Cup 3 ganger med Ellingsrud. Hun spiller helst back, men med sin allsidighet kan hun spille flere posisjoner. Hun gikk på idrettsfag ved Bjerke videregående skole fra 2006 til 2009, sammen med blant andre håndballvenninnen Marie Lindvik Jørstad, turneren Sandra Ostad og fotballspillerne Mathis Bolly og Preben Mankowitz. Som senior har hun spilt for Oppsal og Fjellhammer i 1. og 2.divisjon før hun la opp i 2014. 

## Se også
*Liste over kjente elever ved Bjerke videregående skole

## Referanser


## Eksterne lenker
* idrett.speaker.no Presentasjon på Toten håndballklubbs hjemmesider.
Fjellundmåler

**Fjellundmåler** (*Perizoma minorata*) er en sommerfugl i gruppen av de egentlige målere (Geometridae). I Norge finnes den i fjellet i Sør-Norge, i Nord-Norge også i lavlandet.

## Utseende
En ganske liten (vingespenn 16 – 20&nbsp;mm), slank, grå måler. **Forvingen**s mønster kan variere en god del og er noen ganger nesten helt utvisket. Grunnfargen er lys grå, noen ganger litt brunlig. I midten er det et uregelmessig, bredt, grått tverrbånd med en liten svart flekk litt foran midten. Dette båndet er bredt kantet med hvitt (doble tverrbånd) på begge sider. Ytterkanten av tverrbåndet har vanligvis to avrundede utbuktninger. Når vingespissen er det en trekantet, gråflekk, langs ytterkanten en smal, bølgete, hvit tverrlinje. **Bakvingen** er gråhvit. Larven er grønngul med en brun ryggstripe og brede, brune sidestriper. Området mellom stripene er mønstret med bølgende linjer.

## Levevis
Arten lever på heier og i fjellet. Larvene lever i frøkapsler av øyentrøst (*[[Euphrasia]]* spp.), der de spiser av de voksende frøemnene. De voksne målerne flyr i juli – august, fortrinnsvis om ettermiddagen i solskinn.

## Utbredelse
Arten finnes i høyereliggende områder over det meste av Europa. I Norge finnes den fra Vest-Agder til Finnmark, i Sør-Norge mest i høyereliggende områder.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Perizoma minorata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Rockeopera

**Rockeopera** er en musikal hvor musikken er rock, basert på et musikkalbum hvor albumet forteller en historie (konseptalbum). 

De best kjente rockeoperaer er The Who sin *[[Tommy (rockeopera)|Tommy]]* (1969), og *[[Jesus Christ Superstar]]*, (1970) med musikk av Andrew Lloyd Webber. Queen sin superhit «Bohemian Rhapsody» (1975) er en parodi på en rockeopera.
Tasjkent internasjonale lufthavn

**Tasjkent internasjonale lufthavn (Yuzhniy)** (usbekisk:|Toshkent Xalqaro Aeroporti (Janubiy), russisk:Международный Аэропорт Ташкента (Южный)  er hovedflyplassen i Usbekistan. Flyplassen ligger 12 km utenfor sentrum av Tasjkent.

Flyplassen er en *ICAO kategori II* flyplass og er hovedbasen til Uzbekistan Airways. Etter ombyggingen av terminalbygget i 2001, kan flyplassen betjene 1000 passasjerer/time; og over 2 millioner passasjerer i året.

## Ruter
*Aeroflot (Moskva-Sheremetyevo)
*Air Baltic (Riga)
*Asiana Airlines (Seoul-Incheon)
*Avia Traffic Company (Bishkek)
*China Southern Airlines (Ürümqi)
*Dniproavia (Dnipro)
*Imair Airlines (Baku, Almaty)
*Iran Air (Tehran-Imam Khomeini)
*Korean Air (Seoul-Incheon)
*Kuban Airlines (Krasnodar)
*Kyrgyzstan (Bishkek)
*Rossiya (St. Petersburg)
*S7 Airlines (Novosibirsk, Irkutsk)
*Tatarstan Airlines (Kazan)
*Turkish Airlines (Istanbul-Atatürk)
*UM Airlines (Kyiv-Boryspil, Simferopol)
*Ural Airlines (Ekaterinburg)
*Uzbekistan Airways (Almaty, Amritsar, Andizhan, Ashgabat, Astana, Athen, Baku, Bangkok-Suvarnabhumi, Beijing, Birmingham, Bishkek, Bukhara, Chelyabinsk, Delhi, Dubai, Jekaterinburg, Fergana, Frankfurt, Istanbul-Atatürk, Karshi, Kazan, Kyiv-Boryspil, Krasnodar, Krasnoyarsk, Kuala Lumpur, Lahore, London-Heathrow, Milano-Malpensa, Mineralnye Vody, Moskva-Domodedovo, Namangan, Navoi, New York-JFK, Novosibirsk, Nukus, Omsk, Osaka-Kansai, Paris-Charles de Gaulle, Riga, Roma-Fiumicino, Rostov-on-Don, Samara, Samarkand, St. Petersburg, Seoul-Incheon, Sharjah, Simferopol, Sochi, Tel Aviv, Termez, Tokyo-Narita, Tyumen, Ufa, Urgench, Ürümqi, Zaravshan, Zürich)

### Frakt
*Avialeasing
*Lufthansa Cargo
*MASkargo (Amsterdam, Basel, Dubai, Frankfurt, Kuala Lumpur, Milano-Malpensa, Penang, Shanghai-Pudong)
*Uzbekistan Airways

## Eksterne lenker
* Tashkent International Airport
* 
* NOAA/NWS current weather observations
* ASN Accident history for UTTT
En glad gut

***En glad gut*** er en fortelling av Bjørnstjerne Bjørnson, utgitt i 1860. Den er en av Bjørnsons bondefortellinger.

Hovedpersonen *Øyvind Plassen* er en husmannsgutt som ad utdanningens vei – utdanning på landbruksskole – omsider vinner et fotfeste i livet, og derigjennom også sin elskede Marit, gårdjenta. Ved siden av de to og deres foreldre er det særlig Øyvinds eldre venn og rådgiver *Bård skolemester* som trer frem i historien.

Edvard Beyer skriver i *Norges litteraturhistorie* at «*Historien har lyrisk stemning, særlig scenene fra barndommen. Bård skolemester hører til Bjørnsons fineste portretter. Men tegningen av hovedpersonen lodder ikke så dypt som i [[Arne (roman)|Arne]], og de siste kapitlene er preget av hastverk. […] Kritikerne hadde mange godord, og med sin freidige tone og sitt enkle budskap – «Løft ditt hode, du raske gutt», «Elsk din neste, du kristensjel» – er En glad Gut kanskje den mest avholdte av alle Bjørnsons fortellinger.*»

## Film og TV
*[[En glad gutt (film)|En glad gutt]]* ble filmatisert i 1932 i anledning hundreårsjubiléet for Bjørnstjerne Bjørnsons fødsel. Tore Foss spilte hovedrollen som Øyvind. Dette var en av de første lydfilmene i Norge.

Filmen har blitt vist en rekke ganger på TV, sist gang søndag 24. desember 1978.

## Referanser


## Eksterne lenker
* Utgaven fra 1868 hos Nasjonalbiblioteket.
* Utgaven fra 1907 hos Prosjekt Runeberg.
Arnljot Gelline

**Arnljot Gelline** er en sagnskikkelse fra vikingtiden, kjent fra Snorres *[[Olav den helliges saga]]* og fra en episk diktsyklus av Bjørnstjerne Bjørnson, utgitt i 1870. Også *[[Þórodds þáttr Snorrasonar|tåtten om Torodd Snorrason]]* beretter om Arnljot, tilsvarende kapittel 141 i Snorres saga.

I sagaen beskrives Arnljot Gelline som en skoggangsmann fra Jämtland, ættet fra Norge gjennom sin mor Unn Hallbrandsdotter som var etterkommer etter den Kjetil Jamt som kom fra Sparbu til Jämtland, den første bureiser der. Unn giftet seg med handelsmannen Sunvis Bjarm (Arnljots far). Arnljots eldre bror het Vikar og skal ha falt i slaget ved Svolder i år 1000, der han var om bord i Olav Tryggvasons skip «Ormen lange». Han er omtalt i *[[Olav Tryggvasons saga]]* som «Vikar fra Tiundaland», dvs Uppland.

Arnljot var fredløs og holdt til i Jämtlandsskogene. Olav Haraldsson sendte skatteoppkrevere til Jämtland, der folk ofte var lite innstilt på å skattlegges, så oppkreverne måtte flykte for livet. To av dem traff Arnljot en vinterdag da de flyktet, og han hjalp dem å komme seg over Kjølen. Ski var eneste mulige fremkomstmiddel, men det gikk for tregt for disse to, så Arnljot tok dem like godt opp på sine egne ski. Senere tok Arnljot dåpen og  falt i slaget på Stiklestad som Olav Haraldssons mann i 1030. 

Bjørnsons dikt tar utgangspunkt i Snorres beretning, og bygger ut Arnljots biografi til en tragisk skikkelse med svære krefter, stor livsvilje og en søken etter et høyere formål med livet. I Bjørnsons dikt på femten lange sanger, er innholdet i den første og de syv siste basert på Snorre, mens midtseksjonen - med Arnljots «lære- og vandreår» blant annet «foran Sydens kloster» og «i nordhavs-tåken» - er Bjørnsons eget stoff. 

Diktet veksler mellom ulike versemål og -rytmer. Diktsyklusen var av forfatteren dedikert til Nordens folkehøyskoler. 

Diktet fikk blandet mottakelse. Bjørnsons venn H.C. Andersen fant det slitsomt å lese fordi det var «*uden Riim og Gennemarbeidelse...Menneskene selv er taageagtige som Dampe fra opkogte gamle Saga-Skind.*» Også norskhet og språk irriterte folk, og N.F.S. Grundtvig selv sa: «*Hva vil han dog med sitt d'ikke-d'ikke?*» Men folkehøyskolebevegelsen var begeistret og holdt mange opplesninger av og foredrag om diktet. Hans E. Kinck som ellers hadde lite til overs for Bjørnsons arbeider, beundret «Under Vår-flommen» som skildring av en sjelekrise. Vårflommen feier bort det gamle og gir plass til det nye; i et syn ser Arnljot kong Olav og utbryter at «*<u>han</u> har mer enn sin egen styrke, høyere mål enn jeg; ham må jeg finne!*»

Arnljot Gelline er gitt en betydelig rolle i Olav Gullvågs stykke *[[Spelet om Heilag Olav]]*, som framføres på Stiklestad. Han er også protagonisten i den historiske treakters operaen *Arnljot*, skrevet av Wilhelm Peterson-Berger, som oppføres hver sommer på Frösön i Jämtland. Med oppstart 3. august 1935 er *Arnljotspelen* Nordens lengst virksomme friluftsteater.

Han har gitt navn til Arnljot Gelline-rennet eller «Gellinerennet», et skirenn som første gang ble avholdt 31. mars 1935 og feiret 50-årsjubileum i 1985.

## Referanser


## Se også
* tåtten om Torodd Snorrason
Embraer EMB-314 Super Tucano

**Embraer EMB-314 Super Tucano** (også kjent som **ALX** eller **A-29**) er et brasiliansk kampfly proudusert av Embraer. Flyet fløy for første gang i 1996, og er drevet av én turboprop-motor. Det er utviklet for pilottrening og lette kampbruk, og har moderne avionikk- og våpensystemer.

## Historie og utvikling
Et lett angrepsfly var opprinnelig en komponenent i Brasils SIVAM-prosjekt.  Dette flyet skulle fly sammen med Embraer R-99A og R-99B som da var i tjeneste, og skulle drive avskjæring av ulovlige fly og patruljere Brasils grenser.

ALX-prosjektet ble så startet opp av Brasils luftfrosvar, som også trengte et treningsfly for å erstatte Embraer EMB 326GB Xavante.  Prosjektet tok sikte på å ta fram et nytt fly som passet Amazonas-regionen med høye temperaturer og fuktighet, kombinert med et lavt trusselbilde.  ALX ble spesifisert til å være et turbopropfly med lang rekkevidde og lite behov for støtte, og skulle kunne operere dag og natt og i dårlig vær, i tillegg til å kunne lande på korte rullebaner med lite fasiliteter.

Den første enseters Super Tucano fra produksjonslinja fløy 2. juni 1999, mens den første flighten med en toseter skjedde 22. oktober samme år.

## Varianter
;A-29A: Enseter for bakkestøtte og oppklaring, angrep og avskjæring av fly med lav ytelse.
;A-29B: Toseter med samme oppgaver som enseteren, men brukes også til opplæring og overvåkning.
Gerd Hennum

**Gerd Åse Berit Hennum** (født *Jarskog* 29. desember 1934 i Oslo) er en norsk forfatter og journalist. Hun tok engelsk artium ved Oslo katedralskole i 1953 og Oslo handelsgymnasium i 1954. Deretter oppholdt hun seg i England ett år og tok Cambridge University Certificate of Proficiency i 1955. I 1956 reiste hun til USA som trainee student under American Scandinavian Foundations program. I 1969 avla hun cand.mag. eksamen ved UiO (mellomfag historie og nordisk arkeologi, grunnfag klassisk arkeologi og kunsthistorie) og arbeidet siden som museumslektor ved Oslo kommunes kunstsamlinger (Munch- og Vigeland-museene) inntil 1972. 

Da ble hun ansatt som journalist i *[[Aftenposten]]s* kulturavdeling. I 1986, etter cand.philol. eksamen med hovedfag i kunsthistorie ved UiB (hovedfagsoppgave: *Gustav Vigelands hjemstavnskunst, tresnittene*), ble hun overført til *[[A-Magasinet]]s* stab og arbeidet der som journalist inntil bladet ble nedlagt i 1993. Siden har Hennum virket som frilans forfatter av sakprosa bøker og manuskripter til dokumentarfilmer.

Gerd Hennum debuterte som skjønnlitterær forfatter i 1978 med novellesamlingen *Drømmereise* etterfulgt av novellesamlingen *Vintersolhverv* (1988) og romanen *Kjærlighetshagen* (1991). Som sakprosa forfatter har hun konsentrert seg om kunst- og kulturhistoriske emner. I 1976 viste NRK novellefilmen *Blindebukk*, basert på Hennums manuskript, regi Istvan Korda Kovacs. Etter Hennums manuskript laget han også dokumentarfilmen *Kunsten langs kysten* for NRK 1979. Som manusforfatter har Hennum samarbeidet med Media Service AS om dokumentarfilmene *En kunstner vender hjem*, NRK 1993, *Hva et hus kan fortelle* NRK 1997, *På sporet av beat-bohemene* NRK 2003 og *Har fortida en framtid?* NRK 2010, *Broen til Toscana* NRK 2015. Kunst i langfart NRK 2023.

## Bibliografi
* *De første nordmenn*,(medredaktør og forfatter), Chr. Schibsteds Forlag 1975
* *Drømmereise*, novellesamling, Gyldendal Norsk Forlag 1978
* *[[Gustav Vigeland]] i svart og hvitt*, biografi, Fædrelandsvennen Forlag 1985
* *Ingrid Lindbäck Langaard*, biografi, Dreyers Forlag 1987
* *Vingersolhverv*, novellesamling, Dreyers Forlag 1988
* *Kjærlighetshagen*, roman, Dreyers Forlag 1991
* *Magiske knuter*, biografi, Orfeus Forlag 1997
* *På sporet av beat-bohemene*, kulturhistorie, Aschehougs Forlag 1998
* *Glasskunstneren og maleren Arne Jon Jutrem*, biografi, Faktum Orfeus forlagene 1999
* *Hadeland. En vandring gjennom 3000 år*, kulturhistorie, Chr.Schibsteds Forlag AS 2002
* *Billedhuggeren Gustav Vigeland*, barnebok, N.W.Damm 2003
* *Med kunst som våpen*, kulturhistorie, Schibsted Forlagene, 2007

## Verv
* Nordisk Konstcentrum, styremedlem 1983-1987
* Nasjonalgalleriets styre, varamedlem 1982-1984
* Norsk Folkemuseums styre, varamedlem 1982-1984
* Institusjonen Fritt Ord, styremedlem 1988-2003

## Medlemskap
* Norsk Journalistlag
* Norsk Forfattersentrum
* Norsk faglitterær forfatter- og oversetterforening

## Kilder
* Presentasjon av Gerd Åse Hennum i Forfatterkatalogen på Forfattersentrums nettsider

## Eksterne lenker
* Om Gerd Hennum, fra Kulturnett
Fylkesvei 7084

**Fylkesvei 7084 (Fv7084)** går mellom Moen og Vik i Flatanger kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 493 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Bukhara internasjonale lufthavn

**Bukhara internasjonale lufthavn**  er en flyplass som ligger i Bukhara, Usbekistan.

## Ruter
* Samara Airlines (Samara)
* Transaero Airlines (Moskva-Domodedovo)
* Uzbekistan Airways (Moskva-Domodedovo, Tasjkent)
Embraer EMB-312 Tucano

**Embraer EMB-312 Tucano** er et toseters turboprop-treningsfly produsert av Brasilianske Embraer. Flyet fløy for første gang i 1980.

## Spesifikasjoner

## Eksterne lenker
* Wings Palette-fargelegging
Skipper Worse

***Skipper Worse*** er en roman av Alexander Kielland, utgitt i 1882. 

Romanen foregår i Stavanger i og rundt handelshuset Sandgaard, som Kielland skapte med familiens eget handelshus, «Jacob Kielland & Søn», som modell. Romanen er en oppfølger til Garman & Worse som utkom i 1880. Men mens den første romanens handling er lagt til 1870-årene, foregår oppfølgeren en drøy generasjon tidligere, i 1840-årene. 

I 1813 skal en Lars Mele ha reddet Jacob Kiellands handelshus fra ruin da noen av firmaets konkurrenter hadde kjøpt opp veksler til et større beløp, for å presentere dem for firmaet til innløsning på et tidspunkt da handelshuset ikke hadde likvide midler. Da *Skipper Worse* ble utgitt, med en nesten identisk beretning, skal Meles slektning Håvar Larsen, bror til Kiellands stemor Inger Mæle, ha sagt: «Eg e' så forarga på den unge spirrevippen som har skrive om slektå vår.» 

Romanen gir et bredt bilde av byens ulike miljøer og veksler mellom det gamle handelshuset som vakler i sine finanser, det oppadstigende småborgerskapet dominert av haugianerne og skipperklubben. Boken inneholder erotikk, generasjonsmotsetninger, avsløringer av hykleri, romantikk, miljøskildringer og en saftig frodighet. 

I tillegg til skipper Jacob Worse og konsul Morten Garman er Madam Torvestad en av hovedpersonene. Hun tilhører byens religiøse kretser, og manipulerer sin gifteklare datter Sara inn i ekteskap med skipperen. Romanen ble dramatisert for scenen av Claes Gill og oppført ved Rogaland Teater i 1949, til Alexander L. Kiellands 100-årsjubileum. Claes Gill satte selv i scene, og hovedrollene ble spilt av Ingjald Haaland (skipper Worse), Hjalmar Fries (konsul Garman), Tove Bryn (madam Torvestad), Gretelill Fries (Sara) og Berit Brænne (Henriette).

Romanen ble senere dramatisert for Fjernsynsteatret i 1968, med Lasse Kolstad som skipperen, Ragnhild Michelsen som madam Torvestad og Rolf Berntzen som konsul Garman.

## Referansjoner


## Eksterne lenker

* ''Skipper Worse'' fra 1896, fra Prosjekt Runeberg
* Utgaven fra 1995 | 1999 | 1999 hos Nasjonalbiblioteket.
Fylkesvei 7066

**Fylkesvei 7066 (Fv7066)** går mellom Heivika og Duna i Namsos kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 464 (Nord-Trøndelag).

## Kommuner og knutepunkter

*Endepunkt Duna

## Eksterne lenker
* Vegvesenets vegkart 
* 
*
Ningqiang

**Ningqiang** (kinesisk: 宁强县; pinyin: * Níngqiáng Xiàn*) er et fylke i provinsen Shaanxi i Folkerepublikken Kina. Det ligger i byprefekturet Hanzhong.

Befolkningen er på  innbyggere i 1999.

## Referanser


## Eksterne lenker
* Infoside